**Pædagogisk tilsyn: Selvregistrering**

Når du som leder af en institution skal besvare selvregistreringen forud for tilsynsbesøget, kan du benytte følgende skema til at finde rammer, lovgivning og anden information, du kan have behov for i forhold til at vurdere, om institutionen lever op til anbefalinger, krav, regler mv.

De spørgsmål, der stilles i selvregistrering, relateres til de emner, der ifølge dagtilbudsloven skal føres tilsyn med.

[Link til dagtilbudsloven](https://www.retsinformation.dk/eli/lta/2020/1326)

[Link til vejledning til dagtilbudsloven](https://www.retsinformation.dk/eli/retsinfo/2015/9109)

Det fremgår af det enkelte spørgsmål i parentes, om det gælder for hele 0-18 års området, eller om det er specifikt for en målgruppe.

|  |  |
| --- | --- |
| **Spørgsmål** | **Vejledning** |
| Er de forsikringsmæssige forhold vedrørende institutionen afklaret?  (0-18) Ja |  |
| Overholder institutionen Københavns Kommunes anbefalinger vedrørende sovende børn i dagtilbud og brug af seler?  (0-5) vi har ingen der sover med seler. | De kommunale anbefalinger er udarbejdet med udgangspunkt i Sundhedsstyrelsen anbefalinger og omhandler blandt andet brug af seler, forebyggelse af vuggedød og tilsyn med sovende børn. |
| Overholder institutionen reglerne for befordring af børn?  (0-18) Ja | Det bør påses, at enhver befordring af børn sker under betryggende forhold, herunder under iagttagelse af gældende regler i henhold til færdselslovgivningen. Ved kørsel i motorkøretøj skal børn under tre år benytte siddeplads forsynet med sikkerhedssele, barnestol eller andet godkendt sikkerhedsudstyr tilpasset barnets højde og vægt.  Se færdselsloven §80 a. om sikkerhedsudstyr til børn (lbk nr. 1324 af 21/11/2018 ) [Retsinformation](https://www.retsinformation.dk/eli/lta/2018/1324), samt Justitsministeriets bekendtgørelse om brug af sikkerhedsseler m.v., (bek. nr. 324 af 07/04 2006), [Retsinformation](https://www.retsinformation.dk/eli/lta/2006/324). |
| Overholder institutionen kravene i bekendtgørelse om legetøjsstandard?  (0-18) Ja | Der bør kun anvendes legetøj godkendt til den relevante aldersgruppe. Der henvises blandt andet til legetøjsstandard DS/EN 71 samt Erhvervs- og Vækstministeriets bekendtgørelse om sikkerhedskrav til legetøj og produkter, som på grund af deres ydre fremtræden kan forveksles med levnedsmidler, bek. nr. 1116 af 12/12 2003 (legetøjsbekendtgørelsen)  [Retsinformation](https://www.retsinformation.dk/eli/lta/2003/1116) |
| Overholder institutionen reglerne om røgfri miljøer?  (0-18) Ja, vi har ingen rygere | På børneinstitutioner, skoler, kostskoler, efterskoler, institutioner med udbud af treårige gymnasiale ungdomsuddannelser, opholdssteder og lign., der fortrinsvis har optaget børn og unge under 18 år, er det ikke tilladt at ryge på institutionens område. Se Bekendtgørelse af lov om røgfri miljøer her:  [Retsinformation](https://www.retsinformation.dk/eli/lta/2019/966) (2019) |
| Overholder institutionen Sundhedsstyrelsens anbefalinger om hygiejne i dagtilbud?  (0-18) JA | Se anbefalingerne i Sundhedsstyrelsens ”Håndbog om hygiejne og miljø i dagtilbud”, 1. udgave fra 2019 her: [Sundhedsstyrelsen](https://www.sst.dk/da/udgivelser/2019/hygiejne-i-daginstitutioner) |
| Overholder institutionen hygiejneregler for køkkener i børneinstitutioner?  (0-18) Ja | Køkkener i børneinstitutioner er underlagt visse regler og krav til hygiejnen og den madlavning, der foregår på daglig basis. De gældende regler er fastlagt for at sikre, at børn i institutioner ikke bliver syge af den mad der serveres.  Se Fødevarestyrelsens ”Vejledning om hygiejneregler for køkkener i børneinstitutioner”, der beskriver en række af de overvejelser, institutionen må gøre sig for at overholde fødevarelovgivningen, her: [Retsinformation](https://www.retsinformation.dk/eli/retsinfo/2009/10158) |
| Overholder den mad, der serveres i institutionen, de gældende nationale og kommunale retningslinjer?  (0-5) Ja | Her fremgår det blandt andet, at maden skal leve op til Fødevarestyrelsens officielle ernæringsanbefalinger, at 90 % af maden skal være økologisk, at der skal serveres varm mad mindst et par gange om ugen i de institutioner, hvor det er muligt, samt at der skal tilbydes vegetarmad. |
| Er der gennemført madvalg i institutionen indenfor de sidste 2 år?  (0-5) Ja vi har gennemført madvalg, start november 2022 | Jævnfør dagtilbudslovens § 16b kan forældrebestyrelsen eller et simpelt flertal af forældre med børn i en enhed beslutte at fravælge et sundt frokostmåltid. I København afholdes der Madvalg i alle daginstitutioner hvert andet år på det samme tidspunkt. Institutionstypen er afgørende for, om beslutningen træffes af forældrebestyrelsen eller den samlede forældregruppe. Læs mere på |
| Har institutionen udarbejdet og offentliggjort en pædagogisk læreplan med udgangspunkt i det pædagogiske grundlag, de seks læreplanstemaer og mål for sammenhængen mellem det pædagogiske læringsmiljø og børns læring?  (0-5) Ja | Ifølge dagtilbudsloven skal alle dagtilbud udarbejde en skriftlig pædagogisk læreplan for børn i aldersgruppen 0-2 år og børn i aldersgruppen fra 3 år til barnets skolestart, og denne skal ligge offentligt tilgængeligt. |
| Indsæt link til institutionens pædagogiske læreplan  (0-5) | [Børnehaven Amsterdamvej 40 (probo.dk)](https://amsterdamvej40.probo.dk/4f5442f0-e503-4887-840a-8dd5ae2618a2/) |
| Har institutionen inden for de seneste to år gennemført og offentliggjort en evaluering af arbejdet med læreplanen med udgangspunkt i de pædagogiske mål?  (0-5) Vi evaluerer løbende læreplanen | Ifølge dagtilbudsloven skal arbejdet med den pædagogiske læreplan evalueres mindst hvert andet år med henblik på at udvikle arbejdet. Evalueringen skal tage udgangspunkt i de pædagogiske mål, herunder en vurdering af sammenhængen mellem det pædagogiske læringsmiljø i dagtilbuddet og børnenes trivsel, læring, udvikling og dannelse. Evalueringen skal offentliggøres. |
| Indsæt link til seneste evaluering af arbejdet med den pædagogiske læreplan  (0-5) | Der indsættes et link til det sted på hjemmesiden, hvor evalueringen er offentliggjort. |
| Har institutionen valgt at arbejde med temaerne i den pædagogiske læreplan for dagtilbud i perioden fra børnenes start i KKFO'en frem til skolestart?  (6-9) | KKFO’er skal arbejde med et bredt læringsfokus i perioden, fra børnene slutter i børnehaven, og frem til at de begynder i skole. Der skal arbejdes med enten de pædagogiske læreplanstemaer eller de kompetenceområder, der arbejdes med i børnehaveklassen. |
| Har institutionen valgt at arbejde med de seks kompetenceområder, der gælder for børnehaveklassen i perioden fra børnenes start i KKFO'en frem til skolestart?  (6-9) | KKFO’er skal arbejde med et bredt læringsfokus i perioden, fra børnene slutter i børnehaven, og frem til at de begynder i skole. Der skal arbejdes med enten de pædagogiske læreplanstemaer eller de kompetenceområder, der arbejdes med i børnehaveklassen. |
| Har KKFO’en udarbejdet en børnemiljøvurdering indenfor de sidste 2 år?  (6-9) | Ifølge dagtilbudslovens § 46 skal alle KKFO'er udarbejde en skriftlig børnemiljøvurdering, som indeholder en kortlægning af institutionens fysiske, psykiske og æstetiske børnemiljø. KKFO'ernes børnemiljøvurdering skal indgå i som en del af skolens undervisningsmiljøvurdering.  Børnemiljøvurderingen finder sted hvert 2. år, eller hvis der sker ændringer, der har betydning for børnemiljøet. Det kan være ved sammenlægning eller ombygning af KKFO'er. |
| Er institutionens lukkedage planlagt i overensstemmelse med Københavns Kommunes retningslinjer for lukkedage?  (0-9) Ja |  |
| Hvor mange pædagogiske dage har institutionen afholdt i det forløbne år?  (0-18) En, D. 20-01-2022 | En pædagogisk dag skal forstås som en dag, hvor hele personalegruppen er samlet i udviklingsøjemed. |
| Er der særlige sundhedsmæssige problemstillinger i institutionen?  (0-18) Nej |  |
| Lever institutionen op til Københavns Kommunes målsætninger for fritidscentre?  (10-18) |  |
| Lever institutionen op til Københavns Kommunes målsætninger for KKFO’er?  (6-9) |  |
| Overholder institutionen Sundhedsstyrelsens anbefalinger om medicingivning?  (0-18) Ja | Medicingivning bør så vidt muligt foregå i hjemmet uden for det tidsrum, børnene er i dagtilbud eller skole og skolefritidsordning. Men ved kroniske eller langvarige sygdomme kan der være behov for at give medicin i løbet af dagen (jf. Sundhedsstyrelsens vejledning om forebyggende sundhedsydelser til børn og unge, s. 133) [Vejledning-om-Forebyggende-sundhedsydelser-3-udg.ashx (sst.dk)](https://www.sst.dk/-/media/Udgivelser/2019/Forebyggende-sundhedsydelser-til-b%C3%B8rn/Vejledning-om-Forebyggende-sundhedsydelser-3-udg.ashx?la=da&hash=C1CFF30B5D2172708E6272AA114A85B5B990FE1F).  Sundhedsstyrelsen anbefaler, at ledelsen i dagtilbud for børn (daginstitutioner og dagpleje) og på skoler og skolefritidsordninger sikrer, at personalet er i stand til at varetage medicingivning i de tilfælde, som er beskrevet i ” Skrivelse om medicingivning til børn i dagtilbud, skoler og skolefritidsordninger”, link her: [Retsinformation](https://www.retsinformation.dk/eli/retsinfo/2010/9575) |
| Overholder institutionen  Datatilsynets GDPR regler  (0-18) Ja |  |
| Er der gennemført en APV - herunder også ift. kemi og kemisk risikovurdering - i institutionen inden for de sidste to år?  (0-18) Ja | Kemiske stoffer er en del af APV arbejdet: Efter 1. juni 2019 er det krav ophævet, og den nye lovgivning har fokus på kemisk risikovurdering (kemisk APV), og at arbejdspladsen sikrer, at alle medarbejdere, der kan blive udsat for kemikalierne, har fået tilstrækkelig oplæring og instruktion. |
| Har institutionen en beredskabsplan?  (0-18) Ja |  |
| Gennemføres der to årlige brandøvelser i institutionen?  (0-18) Ja |  |
| Følges brandøvelserne op af en skriftlig evaluering?  (0-18) Nej |  |
| Gennemføres daglig visuel inspektion af legepladsen?  (0-18) Ja | Der skal gennemføres daglig visuel inspektion af legepladsen med det formål at identificere åbenlyse farer, som kan opstå pga. hærværk, brug eller klimatiske forhold. |
| Gennemføres kvartalsvis driftsinspektion af legepladsen?  (0-18) Ja | Den kvartalsvise driftsinspektion er mere grundig end den rutinemæssige visuelle inspektion. For at fastholde legepladsens sikkerhedsniveau skal der udføres en inspektion af nedslidning med højst 3 måneders mellemrum og for at få det hele med, bør den skriftlige inspektionsplan indeholde en præcis beskrivelse af, hvad der skal efterses. Hvis legepladsen bruges meget, skal nedslidningen kontrolleres med hyppigere mellemrum end 3 måneder. |
| Er der gennemført legepladsinspektion inden for de sidste tre år?  (0-18) Ja |  |
| Er eventuelle bemærkninger fra legepladstilsynet udbedret?  (0-18) Ja |  |